
ДО

ОБЩИНСКИ СЪВЕТ

ПОМОРИЕ
ДОКЛАДНА-ЗАПИСКА

от Иван Алексиев- Кмет на Община Поморие
ОТНОСНО: Кандидатстване с проектно предложение по мярка М02-01 „Подобряване на социалните услуги за резидентна грижа и осигуряване на подслон” по проект „Красива България” през 2025 г. с обект за финансиране „Основен ремонт на покрив и преустройство с промяна на предназначението на втори етаж на съществуваща сграда с идентификатор 02810.501.242.1 в ЦНСТПЛУИ, в ПИ 02810.501.242 по КККР на с. Бата (УПИ VIII-242 в кв. 20 по рег. план на с. Бата, общ. Поморие“.
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
  Проект „Красива България” (КБ) към Министерство на труда и социалната политика (МТСП) е част от програмата на Министерство на труда и социалната политика (МТСП) за намаляване на безработицата, стимулиране на заетостта в страната и постигане на устойчива заетост на работната сила в общините и населените места и ежегодно се финансира от програмния бюджет по Националния план за действие по заетостта.
В периода 25.10.2024 г. - 20.01.2025 г. вкл. се провежда кампания за набиране на проекти на общини, държавни институции, областни управители за подобряване на обществената среда, социалната инфраструктура и социалните услуги от резидентен тип, които ще се финансират през 2025 г.

       Една от мерките, по които може да се кандидатства е М02-01 „Подобряване на социалните услуги за резидентна грижа и осигуряване на подслон”.
       Мярката е насочена към подобряване на условията на живот на групи в неравностойно положение чрез обновяване или създаване/изграждане на подходяща и ефективна социална инфраструктура за предоставяне на социалните услуги за резидентна грижа и осигуряване на подслон, на общинско и областно ниво, на   територията на съответната община. 
       Допустими проектни предложения по мярка М02-01: 
· СМР/СРР в съществуващи сгради или самостоятелни обекти в тях, или ново строителство, с цел предоставяне на социални услуги за резидентна грижа и осигуряване на подслон (център за настаняване от семеен тип, център за временно настаняване, кризисен център, защитено жилище, наблюдавано жилище, преходно жилище и приют); 
· СМР/СРР в прилежащите външни пространства на посочените по-горе сгради, но в рамките на урегулираните поземлени имоти, в които се намират. 

По мярка М02-01 НЕ се финансират: 

· СМР/СРР на обекти, които са със статут на недвижима културна ценност; 
· дейности, свързани с озеленяване; 
· дейности, свързани с подвижно оборудване/обзавеждане (нетрайно закрепено/монтирано).
        Допустими кандидати по мярка М02-01 са общините. Те трябва да са собственици на оферираните обекти или с делегирани права за тяхното стопанисване и управление. 
        Финансовата рамка на проектно предложение по мярка М02-01 е, както следва: 
1. Общ бюджет – от 100 000 до 500 000 лв. с ДДС; 

2. Съфинансиране от кандидата – най-малко 30% от общия бюджет;
3. Финансиране от ПКБ при обекти: 

- без обучение – най-много 180 000 лв. с ДДС от общия бюджет; 

- с обучение – най-много 210 000 лв. с ДДС от общия бюджет.
         Разпределението на общия бюджет за всяко проектно предложение по мярка М02-01, в което стойността за СМР/СРР е по-малка или равна на 270 000 лв. с ДДС, е както следва: 

· 92% от общия бюджет за проектното предложение са средства за СМР/СРР на обекта; 
· 8% от общия бюджет за проектното предложение са средства за организация, оперативно управление и контрол от страна на ПКБ. 

Разпределението на общия бюджет за всяко проектно предложение по мярка М02-01, в което стойността за СМР/СРР е над 270 000 лв. с ДДС, е както следва: 

· 88% от общия бюджет за проектното предложение са средства за СМР/СРР на обекта; 
· 4% от общия бюджет за проектното предложение са средства за професионално обучение на регистрирани в ДБТ безработни; 
· 8% от общия бюджет за проектното предложение са средства за организация, оперативно управление и контрол от страна на ПКБ.
        Един от изискуемите документи за кандидатстване е Заверено „вярно с оригинала” копие от решение на общински съвет за кандидатстване по мярката и за осигуряване на финасов ресурс в размер на най-малко 30 % от общия бюджет проектното предложение.
          С настоящата докладна записка предлагам Община Поморие да кандидатства с проектно предложение по Мярка М02-01 „Подобряване на социалните услуги за резидентна грижа и осигуряване на подслон” с обект за  финансиране: „Основен ремонт на покрив и преустройство с промяна на предназначението на втори етаж на съществуваща сграда с идентификатор 02810.501.242.1 в ЦНСТ за пълнолетни лица с умствена изостаналост, в ПИ 02810.501.242 по КККР на с. Бата (УПИ VIII-242 в кв. 20 по рег. план на с. Бата, общ. Поморие)“.
         В тази връзка предлагам на Общински съвет - Поморие, да вземе следното





РЕШЕНИЕ:
На основание чл. 21, ал.1, т. 23 и ал. 2 от Закона за местното самоуправление и местната администрация:
1. Общински съвет - Поморие дава съгласие Община Поморие да кандидатства с проектно предложение по Мярка М02-01 „Подобряване на социалните услуги за резидентна грижа и осигуряване на подслон” по Проект „Красива България” 2025 г. 
2. Общински съвет - Поморие дава съгласие Кметът на Община Поморие да предприеме и извърши всички необходими правни и фактически действия, в това число да вземе всички необходими решения в границите на своите правомощия относно подготовката и комплектуването на проектното предложение, както и провеждането на всички процедури по реда на ЗОП, необходими за кандидатстването и последващата реализация на проекта.
3. Общински съвет - Поморие дава съгласието си, при одобрение на проектното предложение по проект „Красива България” 2025 г. по Мярка М02-01, в бюджета на Община Поморие за 2025 г. да се предвидят разходи за съфинансиране на проекта в размер на 54,00 % от общият бюджет на проекта, равняващи се на до 244 622,00 лв. с ДДС;

4. Общински съвет – Поморие допуска на основание чл.60, ал.1 от АПК предварително изпълнение на настоящото решение въз основа на следните мотиви: Необходимост да бъдат защитени особено важни обществени интереси, като от забавянето на подаване на проектно предложение, поради изключително кратките срокове за кандидатстване, може да бъде осуетено или сериозно затруднено изпълнението на настоящото решение.
Приложения: Обява за кампания 2025 на проект „Красива България”.
ИВАН АЛЕКСИЕВ
КМЕТ НА ОБЩИНА ПОМОРИЕ
Съгласували:
Янчо Илиев

Зам.-кмет БФСД

Росица Стоева 

Директор Дирекция ПНИАО

Мирослав Динолов

Директор Дирекция ОПУП

Живка Офилова

Директор ОПСО

Валентина Димитрова

